Fabián Ruiz

Fabián Ruiz Peña (s. 3. huhtikuuta 1996 Los Palacios y Villafranca, Espanja) on espanjalainen jalkapalloilija. Hän edustaa Ranskan Ligue 1:ssä pelaavaa Paris Saint-Germainia ja on pelipaikaltaan keskikenttäpelaaja. Vasenjalkaisen Fabiánin vahvuuksina voidaan pitää pelinäkemystä, syöttötaitoa, pallokontrollia sekä kuljettamista. Lisäksi, häntä pidetään taktisesti hyvin älykkäänä pelaajana, joka sopeutuu helposti erilaisiin muodostelmiin.Chi è davvero Fabian Ruiz I'Ultimo Uomo. Viitattu 7.9.2019.  Hän on Euroopan-mestari vuodelta 2024.

 Seurajoukkueura 

Fabián liittyi sevillalaisseura Real Betisin nuorisoakatemiaan vuonna 2004. Hän nousi seuran reservijoukkueeseen vuonna 2014 ja pelasi ensimmäisen ottelunsa siellä 21. syyskuuta 2014 Marbellaa vastaan maan kolmanneksi korkeimmalla sarjatasolla Segunda División B:ssä.Fabián y Gavi, dos palaciegos en el futuro del Betis Cuenta con la Cantera. Viitattu 7.9.2019. El Marbella golea a domicilio al Betis B Diario Sur. Viitattu 7.9.2019. 

Ensiesiintymisensä edustusjoukkueessa Fabián teki 13. joulukuuta 2014 ottelussa Lugoa vastaan.El Betis derriba el fortín del Lugo y se acerca a zona de ascenso Marca. Viitattu 7.9.2019.  Hän pelasi yhteensä kuusi ottelua ensimmäisellä kaudellaan edustusjoukkueessa.

Fabián pelasi ensimmäisen ottelunsa maan korkeimmalla sarjatasolla Primera Divisiónissa 23. elokuuta 2015 kotikentällä Villarrealia vastaan.Rubén Castro llega justo a tiempo Marca. Viitattu 7.9.2019.  Joulukuussa 2016 hän teki uuden sopimuksen seuran kanssa, joka ulottui kesään 2019 asti, ja samalla hän siirtyi loppukauden kestävällä lainasopimuksella Elcheen.Fabián extends his contract and goes on loan to Elche CF Real Betis. Viitattu 7.9.2019. 

Palattuaan seuraan lainapestinsä jälkeen, hän onnistui vakiinnuttamaan pelipaikkansa avauskokoonpanossa uuden päävalmentaja Quique Setiénin alaisuudessa. Ensimmäisen maalinsa hän teki 25. syyskuuta 2017 kotiottelussa Levantea vastaan. Tammikuussa 2018 Fabián teki uuden jatkosopimuksen seuran kanssa, joka ulottui vuoteen 2023 asti, jonka lisäksi sopimukseen kirjattiin 30 miljoonan euron purkupykälä.El Betis hace oficial la renovación de Fabián Ruiz hasta 2023 Marca. Viitattu 7.9.2019. 

30. huhtikuuta 2018 Fabián teki voittomaalin ottelussa Málagaa vastaan, mikä varmisti joukkueen pääsyn Eurooppa-liigaan seuraavalle kaudelle 2018–2019.Betis qualify for the Europa League with win over Malaga Marca. Viitattu 7.9.2019. 

5. heinäkuuta 2018 Fabián solmi viisivuotisen sopimuksen italialaisseura Napolin kanssa ja hänestä maksettiin purkupykälän mukainen 30 miljoonan euron siirtokorvaus.Napoli Confirm Signing of Real Betis Talent Fabian Ruiz on Long Term Contract Sports Illustrated. Viitattu 7.9.2019. Official: Napoli pay Ruiz clause Football Italia. Viitattu 7.9.2019.  Kaudella 2018–2019 hän pelasi Serie A:ssa 27 ottelua ja teki viisi maalia, joista kaksi toiseksi viimeisellä sarjakierroksella Interiä vastaan. Italian cupissa hän pelasi kaksi ottelua, joissa hän teki yhden maalin, Mestarien liigassa kuusi ottelua ja Eurooppa-liigassa viisi ottelua, joissa hän teki yhden maalin. Kaudella 2019–2020 hän pelasi Serie A:ssa 33 ottelua, joissa hän teki kolme maalia, ja Mestarien liigassa kahdeksan ottelua. Napoli voitti Italian cupin, ja Fabián pelasi loppuottelu mukaan lukien viisi ottelua sekä teki Interiä vastaan pelatun välierien ensimmäisen osaottelun ainoan maalin. Kaudella 2020–2021 Fabián pelasi Serie A:ssa jälleen 33 ottelua, joissa hän teki kolme maalia, ja Eurooppa-liigassa kahdeksan ottelua, joissa hän teki yhden maalin. Kaudella 2021–2022 hän teki 32 Serie A -ottelussaan seitsemän maalia. Eurooppa-liigassa hän pelasi viisi ottelua.

Fabián siirtyi elokuussa 2022 ranskalaisseura Paris Saint-Germainiin. Siellä hän pelasi avauskaudellaan mestaruuteen päättyneessä Ligue 1:ssä 27 ottelua, joissa hän teki kolme maalia, ja neljännesvälieriin päättyneessä Mestarien liigassa seitsemän ottelua tekemättä maaleja. Kaudella 2023–2024 PSG voitti liigamestaruuden lisäksi Ranskan cupin. Fabián pelasi liigassa 21 ottelua, joissa hän teki yhden maalin, ja cupissa viisi ottelua, joissa hän teki kaksi maalia, yhden puolivälierässä ja yhden loppuottelussa. Mestarien liigassa PSG karsiutui välierissä ja Fabián pelasi yhdeksän ottelua tekemättä maaleja. Kaudella 2024–2025 PSG voitti Ranskan liiga- ja cupmestaruuden sekä Mestarien liigan mestaruuden. Fabián pelasi Ranskan pääsarjassa 30 ottelua ja teki neljä maalia, Ranskan cupissa kuusi ottelua sekä Mestarien liigassa kaikki 17 ottelua, joista avauskokoonpanossa 14. Hän teki maalin toisessa välieräottelussa Arsenalia vastaan.

 Maajoukkueura 

Fabián voitti alle 21-vuotiaiden Euroopan-mestaruuden 2019. Hän pelasi turnauksessa neljä ottelua. Alkulohko-ottelussa Puolaa vastaan hän teki yhden maalin, välieräottelussa Ranskaa vastaan hän syötti yhden maalin, ja loppuottelussa Saksaa vastaan hän teki joukkueensa ensimmäisen maalin sekä syötti voittomaalin.

Fabián sai ensimmäisen kutsunsa Espanjan maajoukkueeseen 15. maaliskuuta 2019, kun silloinen päävalmentaja Luis Enrique nimesi hänet kokoonpanoon kahteen vuoden 2020 EM-kilpailujen karsintaotteluun Norjaa ja Maltaa vastaan. Ensiesiintymisensä maajoukkueessa hän teki 7. kesäkuuta 2019 karsintaottelussa Färsaaria vastaan.Faroe Islands v Spain game report UEFA. Viitattu 7.9.2019.  Ensimmäisen maaottelumaalinsa hän teki marraskuussa 2019 EM-karsintaottelussa Romaniaa vastaan ja toisen kesäkuussa 2024 ystävyysottelussa Pohjois-Irlantia vastaan. Kesällä 2021 käydyissä EM-kilpailuissa hän tuli vaihdosta kentälle kahdessa alkulohko-ottelussa ja voitokkaassa neljännesvälieräottelussa Kroatiaa vastaan. EM-kilpailuissa 2024 hän voitti mestaruuden ja pelasi avauskokoonpanossa kuudessa ottelussa eli kaikissa muissa paitsi jatkoonpääsyn kannalta merkityksettömässä viimeisessä alkulohko-ottelussa. Hän sekä teki että syötti yhden maalin alkulohko-ottelussa Kroatiaa ja neljännesvälierässä Georgiaa vastaan. Hän teki kaksi maalia Kansojen liigan ottelussa Sveitsiä vastaan syyskuussa 2024. Hän on pelannut toukokuun 2025 loppuun mennessä 37 A-maaottelua, joissa hän on ollut 28 kertaa avauskokoonpanossa. Espanja ei ole hävinnyt näistä otteluista yhtään. Otteluista kaksi on kuulunut MM-karsintaan, kymmenen EM-karsintaan ja kolmetoista Kansojen liigaan.

 Lähteet 

 Aiheesta muualla 
 Fabiánin tilastot BDFutbol-sivustolla 
 Fabiánin tilastot Soccerway-sivustolla 



Luokka:Espanjalaiset jalkapalloilijat
Luokka:Vuonna 1996 syntyneet
Luokka:Elävät henkilöt